CELEX: 32012D0297
Language: mt
Date: 2012-06-07 00:00:00
Title: 2012/297/UE: Deċiżjoni tal-Kunsill tas- 7 ta’ Ġunju 2012 dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE rigward emenda għall-Anness XXI (Statistika) għall-Ftehim dwar iż-ŻEE

12.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 151/1
               
            DEĊIŻJONI TAL-KUNSILL
      tas-7 ta’ Ġunju 2012
      dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE rigward emenda għall-Anness XXI (Statistika) għall-Ftehim dwar iż-ŻEE
      (2012/297/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 338(1) flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:
      
                  (1)
               
               
                  L-Anness XXI għall-Ftehim dwar iż-Żona Ekonomika Ewropea (2) (“il-Ftehim dwar iż-ŻEE”) fih dispożizzjonijiet u arranġamenti speċifiċi fir-rigward tal-istatistika.
               
            
                  (2)
               
               
                  Ir-Regolament (UE) Nru 692/2011 tal-Parlament Ewropew u tal-Kunsill tas-6 ta’ Lulju 2011 dwar l-istatistika Ewropea dwar it-turiżmu (3) għandu jiġi integrat fil-Ftehim dwar iż-ŻEE.
               
            
                  (3)
               
               
                  Ir-Regolament (UE) Nru 692/2011 ħassar id-Direttiva tal-Kunsill 95/57/KE tat-23 ta’ Novembru 1995 dwar il-ġbir tal-informazzjoni statistika fil-qasam tat-turiżmu (4) li huwa nkorporat għall-Anness XXI għall-Ftehim taż-ŻEE.
               
            
                  (4)
               
               
                  L-Anness XXI għall-Ftehim dwar iż-ŻEE għandu għalhekk jiġi emendat kif meħtieġ.
               
            
                  (5)
               
               
                  Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni mehmuż,
               
            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni fil-Kumitat Konġunt taż-ŻEE dwar l-emenda proposta għall-Anness XXI (Statistika) għall-Ftehim dwar iż-ŻEE tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE li hu mehmuż ma’ din id-Deċiżjoni.
      Artikolu 2
      Din id-Deċiżjoni tidħol fis-seħħ fid-data tal-adozzjoni tagħha.
      
         Magħmul fi Lussemburgu, is-7 ta’ Ġunju 2012.
         
            
               Għall-Kunsill
            
            
               Il-President
            
            M. BØDSKOV
         
      
      
         (1)  ĠU L 305, 30.11.1994, p. 6.
      
         (2)  ĠU L 1, 3.1.1994, p. 3.
      
         (3)  ĠU L 192, 22.7.2011, p. 17.
      
         (4)  ĠU L 291, 6.12.1995, p. 32. (Edizzjoni Speċjali bil-Malti: Kapitolu 13, Volum 15, p. 419 – 426).
      
         Abbozz
         DEĊIŻJONI Nru …/2012 TAL-KUMITAT KONĠUNT TAŻ-ŻEE
         ta’
         li temenda l-Anness XXI (Statistika) ta’ mal-Ftehim dwar iż-ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     L-Anness XXI ta’ mal-Ftehim taż-ŻEE ġie emendat permezz tad-Deċiżjoni tal-Kumitat Konġunt taż-ŻEE Nru …/… ta’ … (1).
                  
               
                     (2)
                  
                  
                     Ir-Regolament (UE) Nru 692/2011 tal-Parlament Ewropew u tal-Kunsill tas-6 ta’ Lulju 2011 dwar l-istatistika Ewropea dwar it-turiżmu (2) għandu jiġi integrat fil-Ftehim.
                  
               
                     (3)
                  
                  
                     Ir-Regolament (UE) Nru 692/2011 ħassar id-Direttiva tal-Kunsill 95/57/KE tat-23 ta’ Novembru 1995 dwar il-ġbir tal-informazzjoni statistika fil-qasam tat-turiżmu (3) li huwa nkorporat għall-Anness XXI għall-Ftehim taż-ŻEE.
                  
               
                     (4)
                  
                  
                     L-Anness XXI għall-Ftehim dwar iż-ŻEE għandu għalhekk jiġi emendat kif meħtieġ,
                  
               ADOTTA DIN ID-DEĊIŻJONI:
         Artikolu 1
         Il-punt 7c (id-Direttiva tal-Kunsill 95/57/KE) tal-Anness XXI ta’ mal-Ftehim għandu jiġi mibdul b’li ġej:
         
                     “7c.
                  
                  
                     
                        32011 R 0692: Ir-Regolament (UE) Nru 692/2011 tal-Parlament Ewropew u tal-Kunsill tas-6 ta’ Lulju 2011 dwar l-istatistika Ewropea dwar it-turiżmu u li jħassar id-Direttiva tal-Kunsill 95/57/KE (ĠU L 192, 22.7.2011, p. 17).
                  
               Għall-finijiet ta’ dan il-Ftehim, id-dispożizzjonijiet tar-Regolament jiftiehmu bħala adattati kif ġej:
         Il-Liechtenstein huwa eżentat milli jiġbor id-dejta mitlubin mill-Anness II ta’ dan ir-Regolament.”
         Artikolu 2
         It-testi tar-Regolament (UE) Nru 692/2011 bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
         Artikolu 3
         Din id-Deċiżjoni għandha tidħol fis-seħħ fi […], dment li jkun saru n-notifiki kollha skont l-Artikolu 103(1) tal-Ftehim dwar iż-ŻEE lill-Kumitat Konġunt taż-ŻEE (*).
         Artikolu 4
         Din id-Deċiżjoni tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
         
            Magħmul fi Brussell,
            
               
                  Għall-Kumitat Konġunt taż-ŻEE
               
               
                  Il-President
               
               
                  Is-Segretarji tal-Kumitat Konġunt taż-ŻEE
               
            
         
         
            (1)  ĠU L …
         
            (2)  ĠU L 192, 22.7.2011, p. 17.
         
            (3)  ĠU L 291, 6.12.1995, p. 32. (Edizzjoni Speċjali bil-Malti: Kapitolu 13, Volum 15, p. 419 – 426).
         
            (*)  [Ma huma indikati l-ebda rekwiżiti kostituzzjonali.] [Hemm rekwiżiti kostituzzjonali indikati.]